Hulp vindingryk gebied | Netwerk24
Hulp vindingryk gebied
ChangeNetSA in Bethlehem se Winterprojek voorsien klere en elektrisiteit aan behoeftiges.Foto: Verskaf
ChangeNetSA, 'n sambreelorganisasie wat armoede in die Oos-Vrystaat pak, se bedrywighede moes weens die staat van inperking op die ys geplaas word.
Nuwe prosesse moes ook weens die wydverspreide nood van die Covid-19-pandemie ingestel word, sê Justice Scott, medestigter van dié organisasie.
Een van hierdie projekte is ChangeNetSA se Winterprojek, waar mense R200-koopbewyse kan gee en iemand in nood help om klere of elektrisiteit te koop.
Só kan jy help: Op ChangeNetSA se Facebookblad, www.facebook.com/Changenetsa, is 'n R200-koopbewys beskikbaar, asook die bank­besonderhede vir betaling.) Dit is nie 'n fisieke koopbewys nie, net digitaal. Vir jou verwysing met die inbetaling, gee jy jou naam en "koopbewys".) Jy kan kies of jy die koop­bewys wil gee vir elektrisiteit of klere en drie maskers. ) Jy kan ook kies of jy 'n begunstigde wil benoem, en of ChangeNetSA 'n behoefte moet identifiseer.
Stuur 'n WhatsApp-boodskap met jou keuses vir Scott by 061-534-2311.
Jy sal dan terugvoer van Scott ontvang via 'n WhatsApp-boodskap. Jou R200-bydrae is veel­doelig en van die fondse word aangewend vir kinder-, bejaarde-, diere- en droogtesorg. Die internskapprogram vir naaldwerk, die maskerprojek, baat ook hierby.